Zibalų seniūnija
Zibalų seniūnija – administracinis-teritorinis vienetas Širvintų rajono savivaldybės šiaurės rytuose. Seniūnijos teritorijoje yra Zibalų pagrindinė mokykla, Kiauklių pradinio ugdymo skyrius, Anciūnų ir Kiauklių bendruomenės slaugytojų kabinetai, Kiauklių ir Šešuolėlių I „Lietuvos paštui“ priklausantys filialai. Seniūnijoje yra 3 bažnyčios: Kiauklių Švč. Mergelės Marijos Apsilankymo bažnyčia, Šešuolėlių Švč. Mergelės Marijos, Visų malonių Tarpininkės, bažnyčia ir Zibalų Šv. Jurgio bažnyčia. Zibalų seniūnija turtinga dvarų. Jos teritorijoje yra 5 dvarai: Šešuolėlių I dvaras (restauruotas, plačiai žinomas šalyje ir turistų mėgstamas), Levaniškio dvaras, Gaidelių dvaras, Staškūniškio dvaras, Šešuolėlių II dvaras.